Številka: 10033-43/2023-1

Datum: 5. 9. 2023

Skladno s 7. odstavkom 57. člena iz razloga pod 3. točko prvega odstavka 68. člena Zakona o javnih uslužbencih (ZJU; Ur. L. RS, št. [63/07](http://www.uradni-list.si/1/objava.jsp?sop=2007-01-3411) UPB, s spremembami in dopolnitvami) in na podlagi 25. člena Zakona o delovnih razmerjih (ZDR-1, Ur. l. RS, št. [21/13](http://www.uradni-list.si/1/objava.jsp?sop=2013-01-0784), s spremembami in dopolnitvami) Agencija Republike Slovenije za okolje objavlja prosto strokovno-tehnično delovno mesto

**HIDROLOG III (m/ž)**, šifra DM 12083, v Oddelku za splošne napovedi, Sektorju za meteorološke, hidrološke in oceanografske napovedi, Uradu za meteorologijo, hidrologijo in oceanografijo, za določen čas šestnajstih mesecev s polnim delovnim časom oziroma do konca izvedbe delovnih nalog na projektu X-RISK-CC.

Kandidati/ke, ki se bodo prijavili/le na prosto delovno mesto, morajo izpolnjevati naslednja pogoja:

* visokošolsko strokovno izobraževanje (prejšnje)/visokošolska strokovna izobrazba (prejšnja) ali visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja);
* najmanj 8 mesecev delovnih izkušenj.

Delovne naloge:

* obdelava in analiza hidroloških meritev ter podatkov;
* sodelovanje pri vzpostavitvi novih metodologij v delovne proces (na področju hidrološkega napredovanja);
* koordinacija aktivnosti med projektnimi partnerji in ostalimi deležniki na projektu;
* izvajanje drugih strokovnih nalog na projektu in priprava projektnih poročil,
* sodelovanje pri povezovanju in širjenju rezultatov.

Prednosti pri izbiri bodo imeli kandidati/ke z izkušnjami s področja hidrologije in hidrometeorologije, uporabo aplikacij za delo s časovnimi serijami podatkov in podatkovnimi zbirkami ter znanjem uporabe hidroloških modelskih orodij.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oz. pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni/a uslužbenec/ka pridobil/a z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Skladno s 4. odstavkom 54. člena Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih (Uradni list RS, št. 58/03, s spremembami in dopolnitvami) se predpisane delovne izkušnje skrajšajo za tretjino v primeru, da naloge na tem delovnem mestu opravlja javni/a uslužbenec/ka, ki ima univerzitetno izobrazbo, visoko strokovno izobrazbo s specializacijo oziroma magisterij znanosti.

Delovno razmerje z izbranim/o kandidatom/ko bo sklenjeno za določen čas šestnajstih mesecev s polnim delovnim časom oziroma do konca izvedbe delovnih nalog na projektu X-RISK-CC.Izbrani/a kandidat/ka bo delo opravljal/a v prostorih Agencije Republike Slovenije za okolje, Vojkova 1b, Ljubljana.

Projekt X-RISK-CC »Prilagajanje na izredne vremenske dogodke in z njimi povezana tveganja v spremenjenem podnebju«, šifra: ASP0100101, delno financira Evropska unija iz Evropskega sklada za regionalni razvoj. Projekt se izvaja v okviru Programa transnacionalnega sodelovanja INTERREG Območje Alp za obdobje 2021 - 2027. Denarna sredstva za financiranje zaposlitve so zagotovljena na:

* PP 231710 Projekt X-RISK-CC-21-27-EU (75%);
* PP 231711 Projekt X-RISK-CC-21-27-slovenska udeležba (25%).

**Kandidat/ka mora k prijavi priložiti naslednje izjave:**

1. izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
2. izjavo o izpolnjevanju pogoja glede delovnih izkušenj oziroma opis delovnih izkušenj in
3. izjavo, da za namen te javne objave dovoljuje Agenciji Republike Slovenije za okolje pridobitev teh podatkov iz uradne evidence.

Kandidati/ke za razpisano prosto strokovno-tehnično delovno mesto vložijo prijavo na obrazcu **»prijavni obrazec«**, ki je priloga tej javni objavi. Zaželeno je, da je prijavnemu obrazcu priložen tudi kratek življenjepis kjer kandidat/ka poleg formalne izobrazbe navede tudi druga znanja in veščine, ki jih je pridobil/a.

Kandidat/ka vloži prijavo v pisni obliki, ki jo pošlje v zaprti ovojnici z označbo: »za javno objavo delovnega mesta hidrolog III (m/ž), šifra DM 12083, na Agenciji Republike Slovenije za okolje, pod zaporedno št. 10033-43/2023« na naslov: Agencija Republike Slovenije za okolje, Vojkova 1b, 1000 Ljubljana. Prijava je možna do vključno **petka, 8. 9. 2023**. Za pisno obliko prijave se šteje tudi elektronska oblika, poslana na elektronski naslov: gp.arso@gov.si, pri čemer veljavnost prijave ni pogojena z elektronskim podpisom.

**Prijavni obrazec je obvezna sestavina prijavne vloge posameznega/e kandidata/ke.**

Kandidati/ke bodo pisno obveščeni o (ne)izboru, v roku 8 dni po zaključenem postopku izbire.

Informacije o izvedbi javne objave dobite na tel.: 01/ 478 4134 (Matej Čuček).

 mag. Gregor Sluga

 namestnik generalnega direktorja

 p. p. št. 0210-9/2019-6 z dne 1. 4. 2021